cyanic-selkie/wikianc huggingface dataset:
მანანა ძოძუაშვილი
რესურსები ინტერნეტში
კატეგორია:დაბადებული 18 დეკემბერი კატეგორია:დაბადებული 1945 კატეგორია:საქართველოს რესპუბლიკის I მოწვევის უზენაესი საბჭოს წევრები კატეგორია:თბილისის სახელმწიფო სამედიცინო ინსტიტუტის კურსდამთავრებულები კატეგორია:ქართველი მეან-გინეკოლოგები
ანთელავა
საკუთარი სახელი ანთელავა შეიძლება აღნიშნავდეს ერთ-ერთს ჩამოთვლილთაგან:
კატეგორია:ქართული გვარები
ბესერილი
ბესერილი (Becerril) — ქალაქი და მუნიციპალიტეტი კოლუმბიაში, სესარის დეპარტამენტში.
2005 წლის მონაცემებით, მოსახლეობა 15 584 ადამიანს შეადგენდა. ფართობი 1144 კმ²-ია.
რესურსები ინტერნეტში
კატეგორია:სესარის დეპარტამენტის მუნიციპალიტეტები და ქალაქები
რობერტ დარვინი
რობერტ დარვინი  (Robert Darwin; დ. 30 მაისი, 1766 — გ. 13 ნოემბერი, 1848) — ინგლისელი ექიმი, რომელიც დღეს ყველაზე ცნობილია, როგორც ჩარლზ დარვინის მამა. გავლენიანი დარვინების და ვეჯვუდების ოჯახის წევრი.
ბიოგრაფია
რობერტ დარვინი დაიბადა ლიჩფილდში, ერასმუს დარვინის და მისი პირველი მეუღლის, მერი ჰოვარდის ოჯახში. სახელი დაარქვეს ბოტანიკის ბაკალავრი ბიძის, რობერტ უორინ დარვინი ელცონის (1724-1816) პატივსაცემად. მისი დედა გარდაიცვალა 1770 წელს და ძიძა მერი პარკერმა ითავა მისი მეურვეობა,
1783 წელს დარვინმა დაიწყო მედიცინის საფუძვლების შესწავლა ედინბურგის უნივერსიტეტში სადაც მან მომავალში ქიმიის პროფესორ, ჯოზეფ ბლეკთან ერთად იქირავა ბინა. მამამისმა შემდეგ გაგზავნა ჰოლანდიაში, ლეიდენის უნივერსიტეტში, სადაც, 1785 წლის 26 თებერვალს დაეუფლა მედიცინის დოქტორის ხარისხს. მისი ლეიდენის დისერტაცია შთამბეჭდავი იყო და უამრავ ადგილას გამოქვეყნდა, მაგრამ ბევრი ეჭვობს, რომ მამა შესაძლოა მას დაეხმარა კიდეც. ედინბურგში, რობერტ დარვინი სწავლობდა რამდენიმე წამყვანი მკვლევარის, მათ შორის ჯონ უოლკერის მეთვალყურეობის ქვეშ. 1788 წლის 21 თებერვალს იგი სამეფო საზოგადოების წევრი გახდა.
კარიერა
1787 წელს, როდესაც ის ჯერ კიდევ ოცი წლის იყო, დარვინი ქალაქ შრუზბერში ჩავიდა. ოჯახის მოყოლილი ამბიდან ვიგებთ, რომ მამამისმა მისცა 20 გირვანქა სტერლინგი და დახმარების პირობა აღუთქვა. შემდეგ კი რობერტს კიდევ 20 გირვანქა გაუგზავნა ბიძამისმა, რაც მისთვის კარიერის წამოსაწყებად  საკმარისი აღმოჩნდა. დარვინი მაღალი და გამხდარი მამაკაცი იყო, 1.88 მეტრი სიმაღლის. მან გარშემომყოფების ყურადღება მიიქცია, როდესაც ველინგტონში, წიგნის მაღაზიის მეუღლე, რომელსაც რაიონული ცენტრის ექიმი მკურნალობდა, ძალიან ცუდად გახდა. ქალის ექიმი იმ პერიოდში დაკავებული იყო. დარვინს დაუძახეს, მაგრამ რადგან მას არანაირი ინფორმაცია არ ჰქონია ავადმყოფის მდგომარეობაზე, მკურნალობის გზის პოვნა თავად მოუწია. ქალი გარდაიცვალა და დაიბადა საფუძვლიანი ეჭვი, რომ ექიმი დარვინი იყო დამნაშავე. დარვინმა ნაჩქარევად გამოაქვეყნა განცხადება, რომ წინა ექიმი მკურნალობდა იმ დაავადებას, რომელიც მას არ ჰქონდა. ამით რობერტმა შრიუშბურში დიდი რეპუტაცია მოიპოვა. მხოლოდ ექვსი თვის შემდეგ, დარვინს ორმოცდაათამდე პაციენტი ჰყავდა და მომდევნო ორი წლის განმავლობაში დიდი გამოცდილება მიიღო. ორი ან სამი წლის განმავლობაში იგი ცხოვრობდა წმინდა წმინდა იოანეს გორაზე. რამდენიმე წლის შემდეგ დარვინმა იყიდა თავისივე განცხადების (პამფლეტის) ყველა ასლი და დაწვა, რადგან რცხვენოდა, რომ ნაჩქარევად დაწერა.
ერასმუს დარვინმა მიაღწია შეთანხმებას მის მეგობარ აიზია ვეჯვუდთან, რომ მისი ვაჟი რობერტი და ვეჯვუდის საყვარელი ქალიშვილი, სიუზენი დაექორწინებინათ. აიზია 1795 წლის იანვარში დაიღუპა, ანდერძით კი  £ 25,000 სიუზენს დაუტოვა. ამის შემდეგ რობერტ დარვინი კარგად დამკვიდრდა და  1796 წლის 18 აპრილს დაქორწინდა. მათი პირველი შვილი მარიანა იყო. რობერტ დარვინმა შეიძინა მიწა მდინარე სევერნის პირას, სადაც წითელი აგურის სახლი 1800 წლიდან აშენდა. სწორედ ამ სახლში დაიბადა მისი მეორე ვაჟი - ჩარლზ დარვინი, რომელიც მომავალში ცნობილი ბიოლოგი და ბუნებრივი გადარჩევის მოძღვრების ავტორი გახდა.
რობერტ დარვინმა დაიწყო წონაში საგრძნობლად მატება და 153 კილოგრამს მიღწევის შემდეგ აწონვა შეწყვიტა. ბოლოს ისე მოიმატა, რომ სახლში შესვლისას მის მწვრთნელს ასინჯინებდა სახლების იატაკს.
მან ედინბურგში ისეთი რეპუტაცია მოიპოვა,რომ ჩარლზის სასწავლებლად გაგზავნა მოახერხა.
რესურსები ინტერნეტში
კატეგორია:დაბადებული 30 მაისი კატეგორია:დაბადებული 1766 კატეგორია:გარდაცვლილი 13 ნოემბერი კატეგორია:გარდაცვლილი 1848 კატეგორია:ინგლისელი ექიმები
Force Majeure (ალბომი)
Force Majeure — ჯგუფ Tangerine Dream-ის 1979 წლის სტუდიური ალბომი. თავდაპირველად გამოიცა გამჭვირვალე გრამფირფიტაზე. Stratosfear-ის შემდეგ ეს არის ჯგუფის განვითარება უფრო მელოდიური ჟღერადობის მიმართულებით, რომელიც 1980-იანებში ჩამოუყალიბდა, გიტარების, დასარტყმელი საკრავებისა და სხვადასხვა მუსიკალური სუიტის შერწყმით, რაც უფრო მეტად პროგრესული როკის ელემენტია, ვიდრე ბერლინის სკოლის ტრადიცია.
სქოლიო
კატეგორია:1979 წლის ალბომები კატეგორია:Tangerine Dream-ის ალბომები კატეგორია:Virgin Records-ის ალბომები
მოაბი (მრავალმნიშვნელოვანი)
ტერმინი მოაბი შეიძლება აღნიშნავდეს:
ნიკოლაი ვოლკოვიჩი
ნიკოლაი  ვოლკოვიჩი დ. (9 (21) დეკემბერი 1858, გოროდნია, ჩერნიგოვის ოლქი — გ. 11 ივლისი 1928, კიევი) — უკრაინელი ქირურგი, მეცნიერი, უკრაინის მეცნიერებათა აკადემიის აკადემიკოსი (1928 წლიდან).
ბიოგრაფია
მიკოლა ვოლკოვიჩი დაიბადა 1858 წლის 9 (21) დეკემბერს ეკლესიის დიაკვნის ოჯახში. შემორჩენილია სახლი, სადაც მან ბავშვობა გაატარა.
სწავლობდა გოროდნიანსკის სამწლიან რაიონულ სკოლაში და ჩერნიგოვის კლასიკურ გიმნაზიაში. 1870 წელს ჩაირიცხა მეორე კლასში; დაამთავრა საშუალო სკოლა 1877 წელს ვერცხლის მედალზე. იმავე წელს ჩაირიცხა კიევის წმინდა ვლადიმირის უნივერსიტეტის სამედიცინო ფაკულტეტზე. სტუდენტობისას ის ესწრებოდა ცნობილი პროფესორ-ქირურგის ვ.ა.კარავაევის ლექციებს,  მის ოპერაციებს. 1882 წელს წარჩინებით დაამთავრა უნივერსიტეტი.
რეზიდენტურა გაიარა საავადმყოფოს ქირურგიულ კლინიკაში, რომელსაც ხელმძღვანელობდა პროფესორი ფ. ბორნჰაუფთი (გერმანელი ქირურგის—  ვოლკმანის სტუდენტი). ნ. ვოლკოვიჩი პარალელურად მუშაობდა წმინდა ვლადიმირის უნივერსიტეტის ფიზიოლოგიის განყოფილებაში პროზექტორის ასისტენტად. პროფესორების ვ. კარავაევისა და ფ. ბორნჰაუპტის სტუდენტმა 1888 წელს დაიცვა სადოქტორო დისერტაცია თემაზე „რინოსკლერომა კლინიკური, პათოანატომიური და ბაქტერიოლოგიური ასპექტებიდან“. დისერტაციის დაცვის შემდეგ 1889 წელს იგი გაგზავნეს საზღვარგარეთ გერმანიის კლინიკებში. იქ მან განსაკუთრებული ყურადღება დაუთმო ოტორინოლარინგოლოგიის შესწავლას.
მივლინებიდან დაბრუნების შემდეგ აირჩიეს პრივატ-დოცენტად. წმინდა ვლადიმირის უნივერსიტეტში კითხულობდა ლექციების კურსებს: „დესმურგია მოტეხილობებისა და დისლოკაციების დოქტრინით“, „ქირურგიული დაავადებების დიაგნოსტიკა“,  „ყელის,ყურის  და ცხვირის დაავადებები“. 1889 წლის შემოდგომიდან ნ. ვოლკოვიჩი კითხულობდა სისტემატურ, მაგრამ არჩევით კურსს ოტორინოლარინგოლოგიის შესახებ. მისი შესავალი ლექციის თემა ეხებოდა „ცხვირის დაავადებების მნიშვნელობას სხეულის პათოლოგიაში“.
1893 წელს ნ. ვოლკოვიჩი დაინიშნა კიევის უდიდესი ქირურგიული განყოფილების, ალექსანდროვის საავადმყოფოს ხელმძღვანელად. 1903 წელს აირჩიეს საავადმყოფოს ქირურგიული კლინიკის პროფესორად. ჰოსპიტალური ქირურგიის განყოფილებაში შესავალი ლექციისთვის ნიკოლაი ვოლკოვიჩმა აირჩია თემა: „ქირურგია, როგორც მეცნიერება და ხელოვნება და ქირურგიის საგანმანათლებლო ამოცანები“.
1911 წლიდან 1922 წლამდე ხელმძღვანელობდა ფაკულტეტის ქირურგიულ კლინიკას, შემდეგ კი ხელმძღვანელობდა მედიცინის სამეცნიერო-კვლევით კათედრას   უკრაინის განათლების სახალხო კომისარიატის უკრგლავნაუკას კიევის ფილიალში (შემდგომში უკრაინის სსრ მეცნიერებათა აკადემია). პირველი მსოფლიო ომის დაწყებისთანავე, ნ. ვოლკოვიჩი გახლდათ სამხრეთ-დასავლეთის ფრონტის  კონსულტანტი ქირურგი, წითელი ჯვრის წარმომადგენელი. მუშაობდა როგორც ფრონტის წინა ხაზზე, ასევე ფრონტის ზურგში განლაგებულ საავადმყოფოებში. ფრონტის  პირობებში, ნ. ვოლკოვიჩი ხშირად ატარებდა შეხვედრებს სამხედრო ექიმებთან. ასწავლა მათ სამხედრო საველე ქირურგიის სირთულეები. წმინდა ვლადიმირის უნივერსიტეტის სამედიცინო ფაკულტეტის  კლინიკებში გახსნა დაჭრილთა ლაზარეთი. ნიკოლაი  ვოლკოვიჩი ხელმძღვანელობდა ამ კლინიკას  1915 წლამდე, სანამ არ დაიხურა.
ნ. ვოლკოვიჩი იყო კიევის ქირურგიული საზოგადოების ორგანიზატორი (1908) და მისი მუდმივი თავმჯდომარე სიცოცხლის ბოლომდე. 1914 წელს მიენიჭა დამსახურებული პროფესორის წოდება. 1928 წელს აირჩიეს უკრაინის სსრ მეცნიერებათა აკადემიის ნამდვილ წევრად.
ნიკოლაი ვოლკოვიჩი გახლავთ 80-ზე მეტი ნაშრომის ავტორი ქირურგიის, ტრავმატოლოგიის, ორთოპედიის, ოტორინოლარინგოლოგიის, გინეკოლოგიის, უროლოგიის და ნეიროქირურგიის სხვადასხვა საკითხებზე.
ნ. ვოლკოვიჩი გარდაიცვალა 1928 წლის 11 ივლისს კიევში. დაკრძალულია ბაიკოვოს სასაფლაოზე.
სქოლიო
კატეგორია:დაბადებული 21 დეკემბერი კატეგორია:დაბადებული 1858 კატეგორია:გარდაცვლილი 11 ივლისი კატეგორია:გარდაცვლილი 1928 კატეგორია:უკრაინელი ქირურგები
ლეონარდო არაუჟო
ლეონარდო ნასიმენტო დე არაუჟო (Leonardo Nascimento de Araújo; დ. 5 სექტემბერი, 1969, ნიტეროი, ბრაზილია) — ბრაზილიელი ფეხბურთელი და ფეხბურთის მწვრთნელი. თამაშობდა ნახევარმცველის პოზიციაზე. იცავდა „ფლამენგოს“, „სან-პაულუს“, „ვალენსიას“, „კაშიმა ანტლერსის“, „პარი სენ-ჟერმენის“, „მილანის“ და ბრაზილიის ეროვნული ნაკრების ღირსებას. 1994 წლის მსოფლიო ჩემპიონი ბრაზილიის ეროვნული ნაკრების შემადგენლობაში.
სანაკრებო კარიერა
1990–2002 წლებში ბრაზილიის ეროვნული ნაკრების შემადგენლობაში 56 მატჩი ითამაშა და 7 გოლი გაიტანა.
სამწვრთნელო კარიერა
2009–2010 წლებში იყო „მილანის“,. ხოლო 2010–2011 წლებში — „ინტერის“ მთავარი მწვრთნელი.
სქოლიო
კატეგორია:დაბადებული 5 სექტემბერი კატეგორია:დაბადებული 1969 კატეგორია:ბრაზილიელი ფეხბურთელები კატეგორია:ბრაზილიის საფეხბურთო ჩემპიონატის ფეხბურთელები კატეგორია:ფლამენგოს ფეხბურთელები კატეგორია:სან-პაულუს ფეხბურთელები კატეგორია:ესპანეთის პრიმერა დივიზიონის ფეხბურთელები კატეგორია:ვალენსიის ფეხბურთელები კატეგორია:იაპონიის საფეხბურთო ჩემპიონატის ფეხბურთელები კატეგორია:ლიგა 1-ის ფეხბურთელები კატეგორია:პარი სენ-ჟერმენის ფეხბურთელები კატეგორია:სერია A-ს ფეხბურთელები კატეგორია:მილანის ფეხბურთელები კატეგორია:ბრაზილიის ნაკრების ფეხბურთელები კატეგორია:1994 წლის მსოფლიო საფეხბურთო ჩემპიონატის ფეხბურთელები კატეგორია:1995 წლის კოპა ამერიკის ფეხბურთელები კატეგორია:1997 წლის კოპა ამერიკის ფეხბურთელები კატეგორია:1997 წლის ფიფა-ს კონფედერაციის თასის ფეხბურთელები კატეგორია:1998 წლის მსოფლიო საფეხბურთო ჩემპიონატის ფეხბურთელები კატეგორია:ბრაზილიელი ფეხბურთის მწვრთნელები კატეგორია:სერია A-ს მწვრთნელები კატეგორია:მილანის მწვრთნელები კატეგორია:მილანის ინტერის მწვრთნელები
მირიამ ფერგიუსონი
მირიამ ამანდა უოლეს ფერტგიუსონი (Miriam Amanda Wallace Ferguson; დ. 13 ივნისი, 1875, ბელის ოლქი, ტეხასი — გ. 25 ივნისი 1961, ოსტინი, ტეხასი) — ამერიკელი ქალი პოლიტიკოსი, აშშ-ის დემოკრატიული პარტიის წევრი. ტეხასის შტატის 29-ე და 32-ე გუბერნატორი შესაბამისად 1925-1927 და 1933-1935 წლებში.
მისი მეუღლე ჯეიმზ ედუარდ ფერგიუსონი ასევე იყო ტეხასის გუბერნატორი 1915-1917 წლებში. მირიამ ფერგიუსონი არის ამერიკის შეერთებული შტატების ისტორიაში მეორე ქალი, რომელსაც ეკავა გუბერნატორის თანამდებობა. მანამდე პირველი იყო ნელი ტეილო როსი, რომელმაც თანამდებობა დაიკავა 15 დღით ადრე ვაიომინგში.
ბიოგრაფია
მირიამ ფერგიუსონი დაიბადა 1875 წლის 13 ივნისს ტეხასის შტატის ბელის ოლქში, მისი დაბადების სახელი იყო მირიამ ამანდა უოლესი. მამამისია ჯოზეფ ლეპსლი უოლესი, ხოლო დედა — ელიზა უოლესი, გათხოვებამდე გარისონი. მათ ოჯახში იზრდებოდა ექვსი შვილი, ხოლო მირიამი იყო სამ დას შორის ყველაზე უფროსი.
ამანდა სწავლობდა სალადოს კოლეჯში, ხოლო შემდეგ ბეილორის ქალთა კოლეჯში. 1899 წლის 31 დეკემბერს, 24 წლის ასაკში იგი ცოლად გაყვა იურისტ ჯეიმზ ედუარდ ფერგიუსონს. თავდაპირველად ისინი ცხოვრობდნენ ტეხასის შტატის ქალაქ ბელტონში და მათ შეეძნათ ორი გოგო უიდა უოლესი და რუბი დორესი. 1907 წელს ისინი საცხოვრებლად ტემპლში გადავიდნენ, სადაც ჯეიმზ ფერგიუსონი გახდა Temple State Bank-ის პრეზიდენტი.
1914 წელს ჯეიმზ ფერგიუსონმა მონაწილეობა მიიღი ტეხასის გუბერნატორის არჩევნებში და გაიმარჯვა. ამ თვალსაზრისით მირიამი ტეხასის პირველი ლედი გახდა. იგი ძირითადად სახლის საქმეებით დაკავდა, მისი ჰობი იყო ბაღში მუშაობა. 1916 წელს მისი მეუღლე ხელახლა აირჩიეს ტეხასის გუბერნატორად, მაგრამ 1917 წელს იგი იმპიჩმენტით გადააყენეს და ციხეში გამოკეტეს.
ამ მომენტიდან იწყება მირიამის პოლიტიკური კარიერა. 7 წლის განმავლობაში იგი და მისი მეუღლე იბრძოდნენ იმისათვის, რომ არჩეული თანამდებობების დაკავების შეზღუდვა, რომელიც ჯეიმზ ფერგიუსონს დაეკისრა, გაუქმებულიყო. როდესაც ტეხასის უზენაესმა სასამართლომ ეს შეზღუდვა 1924 წლის ივნისში გააუქმა, ჯეიმზ ედუარდ ფერგიუსონმა გამოაცხადა, რომ ახლა მისი მეუღლე მირიამი იბრძოდა გუბერნატორის თანამდებობისათვის და იგი მას დაეხმარებოდა. მათ დაიწყეს წინასაარჩევნო კამპანია ლოზუნგით „ორი გუბერნატორი ერთის ფასად“. მირიამმა გაიმარჯვა კიდეც არჩევნებში და თანამდებობა დაიკავა 1925 წლის 20 იანვარს. გუბერნატორობის დროს მიიღო კუ-კლუქს-კლანის მოქმედების აკრძალვის კანონი.
მეორე საგუბერნატორო ვადა წარიმართა დიდი დეპრესიის ფონზე. ვადის ამოწურვის შემდეგ უარი თქვა ხელმეორედ თანამდებობის დაკავებაზე, თუმცა 1940 წელს 65 წლის ასაკში კვლავ სცადა გუბერნატორობა, მაგრამ უშედეგოდ.
ქალაქის გამგეობის შენობა (ტაგანროგი)
ქალაქის გამგეობის შენობა (Здание городской управы) — სახლი ქალაქ ტაგანროგის ცენტრში, როსტოვის ოლქი, რუსეთის ფედერაცია.
მირიამ ფერგიუსონი
ბიოგრაფია
მირიამ ფერგიუსონი გარდაიცვალა 1961 წლის 25 ივნისს, 86 წლის ასაკში, გულის უკმარისობის შედგად. დაკრძალულია ოსტინში, ტეხასის შტატის სასაფლაოზე.
ქალაქის გამგეობის შენობა (ტაგანროგი)
მისამართი: ტაგანროგი, პეტროვის ქუჩა № 87.
მირიამ ფერგიუსონი
რესურსები ინტერნეტში
კატეგორია:დაბადებული 13 ივნისი კატეგორია:დაბადებული 1875 კატეგორია:გარდაცვლილი 25 ივნისი კატეგორია:გარდაცვლილი 1961 კატეგორია:ტეხასის გუბერნატორები კატეგორია:აშშ-ის დემოკრატიული პარტიის წევრები კატეგორია:ამერიკელი პოლიტიკოსი ქალები
ქალაქის გამგეობის შენობა (ტაგანროგი)
ისტორია
სამსართულიანი სახლი, ოთხკუთხა კოლონებით, მდებარეობს პეტროვის ქუჩაზე, მცირე სადოვაიის შესახვევის პირდაპირ. შენობა არაერთხელ გადაუკეთებიათ.
მიწის ამ ნაკვეთძე პირველი სახლი ააშენეს 1830-იან წლებში ვაჭარ დ. პეტროკოკინოსათვის. 1880-იან წლების ბოლოს იგი შეიძინა კოზმა კომნენო-ვარვაციმ და კაპიტლურად გადააკეთა. შენობას გაუკეთა მიშენება. ეზოში მდებარე ფლიგელი დაუკავშირდა მთავარ შესასვლელს. გააფორმეს ფასადიც. შენობაში იყო 62 ოთახი, რომელიც ეკავათ ვარვარის ოჯახის წევრებს. რუსეთის პირველი რევოლუციის პერიოდში გლეხებს შორის არეულობის შიშით გადაწყვიტა გაეყიდა თავისი სახლი.
1907 წლიდან 1920 წლამდე სახლში განთავსებული იყო ქალაქის გამგეობის შენობა, რომელიც 1810 წლიდან გახდა მუნიციპალური ხელისუფლების მთავარი აღმასრულებელი ორგანო. 1909-1914 წლებში სახლის ერთ-ერთ ოთახში გახსნილი იყო სურათების გალერეა და ქალაქის მუზეუმი. 1918 წლის 17 იანვრიდან 1 თებერვლამდე შენობა ეკავა ტაგანროგის მუშათა და დეპუტატთა საბჭოებს. გერმანელებისა და შემდეგ თეთრგვარდიელების მოსვლის შემდეგ შენობაში კვლავ ქალაქის საკრებულო განთავსდა. საბჭოთა ხელისუფლების დამყარების შემდეგ კი შენობაში განთავსდა სამხედრო-რევულიციური კომიტეტი, რომელიც 1920] ქალაქის მმართველობის ძირითადი ორგანო იყო. შემდეგ აქ განთავსდა პროფკავშირის კლუბი, მასწავლებელთა სახლი, ავტომოტოკლუბი . [[1935 წლის ბოლოს მთლიანი შენობა გადაეცა ტაგანროგის პიონერთა სახლს.
ტაგანროგის გერმანული ოკუპაციის პერიოდში, 1942 წლიდან შენობაში განთავსებულია გერმანული პოლიცია. ტაგანროგის გათავისუფლების დროს შენობა დაიწვა. 1959 წლის აგვისტოში დაიწყეს სახლის აღდგენითი სამუშაოები. ფასადი და დაგეგმარება მთლიანად შეცვალეს, დააშენეს მესამე სართული. შესასვლელი გააფორმეს პორტიკებით. აღდგენის შემდეგ შენობაში საცხოვრებელი ბინები განათავსეს.
სქოლიო
კატეგორია:ტაგანროგის ღირსშესანიშნაობები
ნაირიის რაიონი
ნაირიის რაიონი (Նաիրիի շրջան) — ადმინისტრაციულ-ტერიტორიული ერთეული სომხეთის სსრ-ისა და სომხეთის შემადგენლობაში, არსებობდა 1972—1995 წლებში. ცენტრი — ქალაქი ეღვარდი.
ისტორია
ნაირიის რაიონი დაარსდა 1972 წელს.
სქოლიო
კატეგორია:სომხეთის სსრ-ის რაიონები
გიორგი ჭიღლაძე
გიორგი ჭიღლაძე (დაბადების თარიღი უცნობია) — ქართველი სპორტსმენი (აკრობატიკა). 19-წლამდელებს შორის მსოფლიო ჩემპიონატის ვერცხლის მედლის მფლობელი (2016, სანქტ-პეტერბურგი, რუსეთი). ჭაბუკებს შორის საერთაშორისო ტურნირის ოქროს მედალოსანი (2019, ბოტევგრადი, ბულგარეთი).
რესურსები ინტერნეტში
კატეგორია:ქართველი აკრობატები კატეგორია:პიროვნებები გაურკვეველი დაბადების თარიღით
ნინო ნაკაშიძე
ნინო ნაკაშიძე (ქალიშვილობის გვარია ანთაძე) (დ. 1 იანვარი, 1872, ბახვი, ოზურგეთის მაზრა — გ. 2 ივლისი, 1963, თბილისი) — ქართველი მწერალი და საზოგადო მოღვაწე.
ბიოგრაფია
დაიბადა გლეხის, იოსებ ანთაძის, ოჯახში. პირველად სოფლის დაწყებით სასწავლებელში მიიყვანეს, სადაც მისი მასწავლებლები იყვნენ ნინო და გიგო შარაშიძეები. შემდეგ ოჯახი გადასახლდა ოზურგეთში და ნინო შეიყვანეს ოზურგეთის ქალთა ორკლასიან სასწავლებელში, სადაც მისი მასწავლებლები იყვნენ ნინო ქიქოძე და მარიამ დემურია. 1892 წელს დაამთავრა თბილისის საბებიო ინსტიტუტი. ამავე წელს გაიცნო მომავალი მეუღლე, პუბლიცისტი ილია ნაკაშიძე. 1893 წელს დაამთავრა კერძო ერთწლიანი საფერშლო სკოლა. ამავე წელს მუშაობა დაიწყო ქუთაისში კერძო კლინიკაში ფერშლად. გარდა ძირითადი სამსახურისა, საკვირაო სკოლაში ასწავლიდა არითმეტიკასა და ქართულს. 1894 წელს დაქორწინდა ილია ნაკაშიძეზე და მიიღო მისი გვარი და გადავიდა პეტერბურგში.
1895 წელს ნაკაშიძეები დაბრუნდენ თბილისში და ნინო ჩაერთო სხვადასხვა საზოგადოებრივ საქმეში, ასწავლიდა საკვირაო სკოლებში, იყო სახალხო თეატრის გამგეობის წევრი, ასრულებდა სხვადასხვა როლებს ამავე თეატრში, თარგმნიდა რუსულიდან ქართულად მოთხრობებსა და ზღაპრებს. 1897 წელს ილია ნაკაშიძე ლევ ტოლსტოის აზრების გავრცელებისა და რუსი დუხობორების უფლებათა დაცვის გამო კავკასიიდან გადაასახლეს. ტოლსტოის დახმარებით 1898 წელს ნაკაშიძეები პატარა ბავშვით მოსკოვში დასახლდნენ. მოსკოვში ყოფნისას სწავლობდა ქალთა უმაღლეს კურსებზე ისტორია-ფილოსოფიის ფაკულტეტზე, მაგრამ ავადმყოფობის გამო სწავლის დასრულება ვერ შეძლო.
1902 წელს გამოაქვეყნა პირველი ლექსი „იმედი“ ჟურნალ „კვალში“. მოსკოვიდან აგზავნიდა მასალებს „კვალსა“ და „სახალხო გაზეთში“. გამოაქვეყნა ნაწარმოებები „შობა“, „დამნაშავე“, მათ შორის პირველი მნიშვნელოვანი მოთხრობა „ძიძა“. 1903 წელს ოჯახი დაბრუნდა თბილისში. 1904 წელს გახდა სოციალისტ-ფედერალისტების პარტიის წევრი, სადაც ირიცხებოდა 1920 წლამდე. ამავე წელს მარიამ დემურიამ და ნინო ნაკაშიძემ საბავშვო ჟურნალი „ნაკადულის“ გამოცემა დაიწყეს. ამავე წელს გამოაქვეყნა პირველი საბავშვო მოთხრობა. 1905 წელს 1905 წლის რევოლუციის დროს „სახალხო გაზეთის“ მიერ წარგზავნილი იყო კორეპონდენტად გურიის გლეხთა მოძრაობის გასაშუქებლად და აქვეყნებდა წერილებს „დამსწრეს“ ფსევდონიმით. ამავე წელს მონაწილეობდა ქალაქ ოზურგეთის მცხოვრებლების აღწერასა და ქალაქის რევოლუციური გამგეობის არჩევნებში. არჩეული იყო ამ გამგეობის წევრად. ნასაკირალის ბრძოლის შემდეგ დაინიშნა გადამწვარი სოფლების დამხმარე კომიტეტის ხაზინადრად. 1906 წელს ორჯერ დააპატიმრეს, ჯერ პოლკოვნიკ კრილოვის, შემდეგ ივანე ტოლმაჩოვის ბრძანებით და საბოლოოდ მეუღლესთან ერთად გაასახლეს გურიიდან.
ნაკაშიძეები დამკვიდრდნენ თბილისში. 1908 წელს დაწერა პიესა „ვინ არის დამნაშავე?“ ამავე წელს დაიჭირეს და ერთი წლით გადასაახლეს ვიატკის გუბერნიაში. 1910 წელს გახსნა ქართული საბავშვო ბაღი, ამავე წლიდან რედაქტორობდა ჟურნალ „ნაკადულს“. 1914 წელს აირჩიეს კავკასიელ ქალთა საზოგადოების თავმჯდომარედ. საზოგადოება მოღვაწეობდა მუშა ქალების ემანსიპაციისთვის, საზოგადოებას ჰქონდა ქალთა კლუბი, ასწავლიდა წერა-კითხვას, ხელობას, ჰქონდა სასადილო. 1914-1918 წლებში ნაკაშიძის თაოსნობით მოქმედებდა პირველი მსოფლიო ომის გამო ლტოლვილი 500 ბავშვისთვის განკუთვნილი სამი სასადილო. 1918 წელს გახდა ქართველთა შორის წერა-კითხვის გამავრცელებელი საზოგადოების წევრი. 1918 წელს არჩეული იყო საქართველოს წითელი ჯვრის გამგეობის წევრად.
1924 წელს აირჩიეს საქართველოს მწერალთა კავშირის საბჭოს წევრად. 1921-1928 წლებში ხელმძღვანელობდა საბავშვო ლიტერატურის გამომცემლობას. 1925-1926 წლებში მუშაობდა თბილისის აღმასკომში განათლების ხაზით. 1927 წელს ექვსი თვით ასრულებდა ქართველთა შორის წერა-კითხვის გამავრცელებელი საზოგადოების თავმჯდომარის მოვალეობას. 1928-1933 წლებში იყო სახელგამის საბავშვო გამომცემლობის რედაქტორის მოადგილე. 1933 წლის 15 აპრილს ავადმყოფობის გამო დატოვა სამსახური. 1933-1937 წლებში იყო მწერალთა კავშირის საბავშვო სექციის მდივანი. შემდგომ წლებში მუშაობდა საბავშვო ჟურნალ „პიონერის“ რედკოლეგიაშ, წერდა მოთხრობებს როგორც „პიონერში“, ასევე „დილაში“, „მნათობსა“ და „ლიტერატურა და ხელოვნებაში“.
დაჯილდოებულია საპატიო ნიშნის ორდენით და მედლებით. დაკრძალულია მწერალთა და საზოგადო მოღვაწეთა დიდუბის პანთეონში.
შემოქმედება
ნაკაშიძის შემოქმედების ძირითადი თემა იყო გურული გლეხის მძიმე სოციალური მდგომარეობა (მოთხრობები „გურიის სოფელში“ 1907; „ასპიროზის დახვრეტა“, 1909; პიესა „ჩვენ გავიმარჯვებთ“ და სხვა.), ქალის მძიმე ხვედრი (მოთხრობა „ძიძა“, 1903; პიესა „ვინ არის დამნაშავე?“, 1908), ქალების რევოლუციური საქმიანობა („მოვალეობა“, 1905). განსაკუთრებული აღიარება მოუპოვა პიესამ „ვინ არის დამნაშავე?“, რომლის მიხედვით გადაღებულია ამავე სახელწოდების ფილმი. 1919 წელს დაწერა პიესა „კაცის სამართალი“.
ნაკაშიძემ დიდი წვლილი შეიტანა ქართული საბავშვო მწერლობის და ჟურნალისტიკის განვითარებაში. დიდი ამაგი დასდო ქართული საბავშვო წიგნების გამოცემის საქმეს. ის ასევე იყო ქართული საბავშვო თეატრის ერთ-ერთ დამაარსებელი. პირველ მნიშვნელოვან საბავშვო მოთხრობაში „საწყალი ლევანა“ (1908) გამოააშკარავა აღზრდის მახინჯი სისტემა. პირადად იცნობდა ლევ ტოლსტოის და იზიარებდა მის პედაგოგიურ შეხედულებებს. მისი საბავშვო თხზულებანი ეხება ბუნების დაცვას („ბავშვები და ბეღურები“, 1905; „ბოჩოლა“, 1921), მორალის საკითხებს (პიესა „კოტეს დანაშაული“), საზოგადოების განვითარების სხვადასხვა ფორმაციას („პასუხად პატარა მეხრეს“ 1909; „უღუ და თეთ“, 1940), ისტორიულ წარსულს („თბილისი“, 1945; „შურისძიება“, 1946). 1946 წელს გამოსცა „მოგონებანი“ („ლევ ტოლსტოის ახლოს“, „ილია ჭავჭავაძის გარშემო“, „ჟურნალ ნაკადულის ირგვლივ“).
სქოლიო
კატეგორია:ქართველი მწერლები კატეგორია:ქართველი საბავშვო მწერლები კატეგორია:ბახვში დაბადებულები კატეგორია:ფემინისტი მწერლები კატეგორია:დიდუბის პანთეონში დაკრძალულები კატეგორია:საპატიო ნიშნის ორდენის კავალრები კატეგორია:დაბადებული 1872 კატეგორია:დაბადებული 1 იანვარი კატეგორია:გარდაცვლილი 1963 კატეგორია:გარდაცვლილი 2 ივლისი კატეგორია:ქართველი ფემინისტები კატეგორია:ქალი საბავშვო მწერლები კატეგორია:ქართველი რევოლუციონერები კატეგორია:ქართველთა შორის წერა-კითხვის გამავრცელებელი საზოგადოების თავმჯდომარეები ნინო კატეგორია:საქართველოს საისტორიო და საეთნოგრაფიო საზოგადოების წევრები
კლივლენდის შოუ
კლივლენდის შოუ (The Cleveland Show) — ამერიკული ანიმაციური სიტკომი, შექმნილი სეთ მაკფარლეინის, მაიკ ჰენრისა და რიჩარდ ეპელის მიერ 2009 წელს Fox Broadcasting Company-ისთვის. იგი წარმოადგენს სერიალ გრიფინების სპინ-ოფს. პრემიერა შედგა 2009 წლის 27 სექტემბერს.
სერიალის სიუჟეტი დაფუძნებულია გრიფინების მეორეხარისხოვან გმირ კლივლენდ ბრაუნზე და მის ოჯახზე, სადაც შედიან: დონა ტაბსი (დედა), კლივლენდ ბრაუნი უმცროსი (ვაჟი), რობერტა ტაბსი (ქალიშვილი) და რეილო ტაბსი (ვაჟიშვილი). გრიფინების მსგავსად, კლივლენდის შოუ სატირიული ხასიათისაა და ასახულია ამერიკული კულტურის ნაკლოვანებები. პერსონაჟებს ახმოვანებენ მსახიობები: მაიკ ჰენრი, სანა ლათანი, კევინ მაიკლ რიჩარდსონი, რიგან გომეს-პრესტონი, ჯეისონ სუდეკისი და სეთ მაკფარლეინი.
კლივლენდის შოუს შექმნის იდეა სეთ მაკფარლეინს ჯერ კიდევ 2007 წელს მოუვიდა, მაშინ როდესაც მუშაობდა ორ ანიმაციურ სერიალზე, გრიფინებსა და ამერიკელ მამიკოზე.
პირველი ეპიზოდის დიდი წარმატების შემდეგ, Fox-მა სერიალისთვის ერთი სეზონის დათმობა გადაწყვიტა. 2010 წლის იანვარში კომპანიამ მეორე სეზონი შეუკვეთა, იმავე წლის სექტემბერში მესამე, ხოლო 2011 წლის მაისში მეოთხე. ბოლო ეპიზოდი გამოვიდა 2013 წლის 19 მაისს, მოგვიანებით კი შოუ დაბალი რეიტინგების გამო დაიხურა. სერიალმა მიიღო ენის და პრაიმტაიმის ემის ჯილდოს თითო-თითო ნომინაცია და მოზარდთა არჩევანის ჯილდოს ორი ნომინაცია, თუმცა მოჰყვა შერეული შეფასებები კრიტიკოსებისგან. საერთო მიმოხილვების საიტ Metacritic-ზე ფლობს 100-დან 57 ქულას.
სქოლიო
კატეგორია:კლივლენდის შოუ კატეგორია:2000-იანი წლების ამერიკული ანიმაციური ტელესერიალები კატეგორია:2000-იანი წლების ამერიკული კომედიური ტელესერიალები კატეგორია:2010-იანი წლების ამერიკული ანიმაციური ტელესერიალები კატეგორია:2010-იანი წლების ამერიკული კომედიური ტელესრიალები კატეგორია:ანიმაციური სიტკომები კატეგორია:ინგლისურენოვანი ტელეპროგრამები კატეგორია:გრიფინები კატეგორია:ტელეარხ Fox-ის შოუები კატეგორია:სატირული ტელეპროგრამები კატეგორია:20th Century Fox Television-ის ტელესერიალები კატეგორია:სატელევიზიო პროგრამები ანთროპომორფული პერსონაჟების მონაწილეობით კატეგორია:სატელევიზიო სპინოფები კატეგორია:Fox-ის ანიმაცია კატეგორია:სეთ მაკფარლეინის მიერ შექმნილი სატელევიზიო შოუები კატეგორია:Fuzzy Door Productions-ის ტელესერიალები კატეგორია:2009 წელს დაწყებული ამერიკული ტელესერიალები
ბოსკონია
ბოსკონია (Bosconia) — ქალაქი და მუნიციპალიტეტი კოლუმბიაში, სესარის დეპარტამენტში.
2005 წლის მონაცემებით, მოსახლეობა 30.334 ადამიანს შეადგენდა. ფართობი 609 კმ²-ია.
რესურსები ინტერნეტში
კატეგორია:სესარის დეპარტამენტის მუნიციპალიტეტები და ქალაქები
ლიმნია
ლიმნია (τα Λιμνία), აგრეთვე ცნობილი როგორც ლიმანი — ტრაპიზონის იმპერიის უკიდურეს დასავლეთში არსებული ადმინისტრაციული ერთეული. მოიცავდა შავი ზღვის სამხრეთ ზღვისპირეთს, მდინარე ირისის (იეშილ-ირმაქი) შესართავთან არსებულ მომიჯნავე ტერიტორიას. XII-XIII საუკუნეენბში ლიმნია ტრაპიზონის იმპერიის საყრდენ ტერიტორიას წარმოადგენდა, რომელიც თექვსმეტ საიმპერატორო ციხესიმაგრეს მოიცავდა. 1297 წელს ლიმნიაში ტრაპიზონის იმპერატორი იოან II დაიღუპა. XIV საუკუნის ბოლოს ლიმნია თურქ-სელჩუკების ხელში გადავიდა და ის უკანასკნელად 1580 წელს ორტელიუსის რუკაზე ფიქსირდება.
სენ-ლუი (სეიშელის კუნძულები)
სენ-ლუი (Saint Louis) — სეიშელის კუნძულების ერთ-ერთი რაიონი, მდებარეობს კუნძულ მაეზე. ტერიტორიის მიხედვით იგი ქვეყნის ყველაზე პატარა ოლქია, მაგრამ მოსახლეობის სიმჭიდროვის მიხედვით დგას პირველ ადგილზე.
სქოლიო
კატეგორია:სეიშელის კუნძულების ოლქები
ჰუჯეფა I
ჰუჯეფა I — ძველი ეგვიპტის მეორე დინასტიის ფარაონის ფსევდონიმი ან კარტუშის სახელი.
მისი მეფობის ზუსტი ხანგრძლივობა უცნობია. ტურინის პაპირუსის მიხედვით იგი 11 წელი მართავდა ქვეყანას. ძველი ბერძენი ისტორიკოსი მანეთონი ვარაუდობდა, რომ იგი ქვეყანას მართავდა 48 წელი. ეგვიპტოლოგები ორივე ცნობას გადაჭარბებულად მიიჩნევენ და თვლიან, რომ ჰუჯეფა I ფარაონი იყო მაქსიმუმ 2 წლის განმავლობაში.
სახელი ჰუჯეფა მოიხსენიება საქარისა და ტურინის სიებში. ორივე სია ჰუჯეფას წინამორბედად ნეფერკასოკარს, ხოლო მემკვიდრედ – ხასეხემუის თვლის.
ლიტერატურა
კატეგორია:ეგვიპტის მეორე დინასტიის ფარაონები
მიხეილ ყვარელაშვილი
მიხეილ დავითის ძე ყვარელაშვილი (დ. 31 მარტი [ ძვ. სტ. 18 მარტი], 1906, ხაშმი, საგარეჯოს მუნიციპალიტეტი, — გ. 28 მაისი, 1984, თბილისი) — ქართველი მომღერალი და მსახიობი, საქართველოს სახალხო არტისტი, ზაქარია ფალიაშვილის სახელობის ოპერისა და ბალეტის სახელმწიფო თეატრის სოლისტი (ლირიკული ტენორი).
ბიოგრაფია
1925 წელს დაამთავრა შოთა რუსთაველის სახელობის თეატრთან არსებული სტუდია (დღევანდელი შოთა რუსთაველის თეატრისა და კინოს უნივერსიტეტი), იყო სანდრო ახმეტელის მოწაფე. 1926 წელს ჩაირიცხა შოთა რუსთაველის სახელობის თეატრში მსახიობად. ამავე წელს სანდრო ახმეტელის უშუალო ჩარევით შედის თბილისის სახელმწიფო კონსერვატორიაში (პროფესორ ოლღა ბახუტაშვილ-შულგინას კლასში), რომლის წარმატებით დასრულებითანავე ირიცხება საოპერო თეატრში სოლისტად. 1932 წლის 24 დეკემბერს შედგა მიხეილ ყვარელაშვილის დებიუტი ზაქარია ფალიაშვილის ოპერა „დაისში“ (მალხაზის პარტია). მას შესრულებული აქვს თითქმის ყველა ლირიკული ტენორის პარტია. ერთნაირი წარმატებით მღეროდა შემდეგ პარტიებს: მალხაზი (ფალიაშვილის „დაისი“), გურამი (რატი) (ფალიაშვილის „ლატავრა“), ნიკო (მელიტონ ბალანჩივაძის „დარეჯან ცბიერი“), კოტე (ვიქტორ დოლიძის „ქეთო და კოტე“), ზაქრო (აკაკი ანდრიაშვილის „კაკო ყაჩაღი“), ლაშქარა (ანდრიაშვილის „ლაშქარა“), ლენსკი (პეტრე ჩაიკოვსკის „ევგენი ონეგინი“), ლიკოვი (ნიკოლოზ რიმსკი-კორსაკოვის „მეფის საცოლე“), თავადი (ალექსანდრე დარგომიჟსკის „ალი“), ალფრედი (ჯუზეპე ვერდის „ტრავიატა“), ჰერცოგი (ვერდის „რიგოლეტო“), პინკერტონი (ჯაკომო პუჩინის „ჩიო-ჩიო-სან“), ალმავივა (ჯოაკინო როსინის „სეველიელი დალაქი“) და სხვა.
დიდი წარმატებით გამოდიოდა ესტრადაზე. პოპულარიზაციას უწევდა ქართველ კომპოზიტორთა ნაწარმოებებს. იყო პირველი ქართული ხელოვნების დეკადის მონაწილე მოსკოვში 1937 წელს. (დეკადაზე წარმოდგენილ სამივე ოპერაში გამოვიდა, მალხაზი (ზ. ფალიაშვილის „დაისი“), კოტე (ვ. დოლიძის „ქეთო და კოტე“) და ნიკო (მ. ბალანჩივაძის „დარეჯან ცბიერი“). მიხეილ ყვარელაშვილი იყო იმ თაობის წარმომადგენელი, რომლებმაც ეპოქა შექმნეს საოპერო ხელოვნებაში. ცენტრალურ პრესაში („საბჭოთა ხელოვნება“, „Литературная Грузия“, ლიტერატურული გაზეთი“, „სამშობლო“, „საბჭოთა ქალი“ და სხვ.) ხშირად იბეჭდებოდა ყვარელაშვილის წერილები, მოგონებები კოლეგებზე, სხვა ქართველ მოღვაწეებზე, იბეჭდებოდა მისი რუსულ და იტალიური ენებიდან. მიხეილ ყვარელაშვილის სცენარის მიხედვით გადაღებულია დოკუმენტური ფილმი სანდრო ახმეტელზე „გზა უკვდავებისკენ“ (რეჟ. გურგენიძე). ორჯერ აღინიშნა მომღერლის შემოქმედებითი საღამო.
მიხეილ ყვარელაშვილმა განასახიერა იუბილარი აკაკის სახე მხატვრულ ფილ „აკაკის აკვანში“, ასევე ფილმებში „მაიაკოვსკი იწყებოდა ასე“, „ეთერის სიმღერა“, სატელევიზიო ფილმი „ბუდემოშლილი ბულბული“, ბიოგრაფიული ფილმი „აკაკი“, კინონარკვევი „ზაქარია ფალიაშვილი“.
1957 წლიდან ეწეოდა პედაგოგიურ მოღვაწეობას შოთა რუსთაველის სახელობის თეტრალურ ინსტიტუტში, თბილისის სახელმწიფო კონსერვატორიაში, მუსიკალურ „ნიჭერთა ათწლედში".
რესურსები ინტერნეტში
კატეგორია:დაბადებული 31 მარტი კატეგორია:დაბადებული 1906 კატეგორია:გარდაცვლილი 28 მაისი კატეგორია:გარდაცვლილი 1984 კატეგორია:ქართველი მომღერლები კატეგორია:ქართველი მსახიობები კატეგორია:საქართველოს სსრ-ის სახალხო არტისტები კატეგორია:საგარეჯოს მუნიციპალიტეტში დაბადებულები
თალიშური ენა
თალიშური ენა — თალიშები ინდოევროპულ ენათა ოჯახის დასავლურ-ირანული ჯგუფის ჩრდილო-დასავლური ქვეჯგუფის თალიშურ ენაზე ლაპარაკობენ. დამწერლობა ლათინური გრაფიკით 1928 წელს შეიქმნა. რამდენიმე წლის განმავლობაში თალიშურ ენაზე გამოიცემოდა 19 ბეჭდვითი გამოცემა.
ისტორია
1930-იანი წლების ბოლოს თალიშურ ენაზე ყველა გამოცემა შეწყდა. უკანასკნელი წლების განმავლობაში თალიშურ ენაზე წიგნებისა და გაზეთების გამოცემა განახლდა. სოფლებში, სადაც ეთნიკური თალიშები ცხოვრობენ, შემოიღეს თალიშური ენის სწავლება. ყველა თალიში ორენოვანია. ისინი თალიშურ ენასთან ერთად აზერბაიჯანულ ენასაც თანაბრად ფლობენ. ძველად თალიშურ ენაზე ლენქორანის ჩრდილოეთითაც ლაპარაკობდნენ, იყო დრო თალიშური ენა 142 სოფელში იყო გაბატონებული.
ლიტერატურა
კატეგორია:ირანული ენები
ჰასეკი სულთანი
250პქ|მინი|[[ჰიურემ სულთანი, პირველი ჰასეკი.]] ჰასეკი სულთანი (خاصکي السلطان او خاسكي السلطان ) — ოსმალეთის სულთნის მეუღლის ან ხარჭის იმპერიული ტიტული. დროის ადრეული პერიოდისთვის გამოიყენება ეს წოდება, ჰასეკი სულთანი. მისი მნიშვნელობაა „მთავარი მეუღლე“ ან „ერთი საყვარელი“ სულთანი. შემდგომ პერიოდში, მნიშვნელოვნად იწყება წოდების სახეცვლილება და იქცევა უფრო ზოგად ცნებად, როგორიცაა „იმპერიული მეუღლე“. ჰიურემ სულთანი, იყო სულეიმან დიდებულის მთავარი მეუღლე, რომელიც იყო ამ სათაურის პირველი მფლობელი.
ჰასეკი სულთანი გამოიყენებოდა მხოლოდ მე-16, მე-17 საუკუნეში. ამის შემდეგ, ქადინ ეფენდი გახდა უმაღლესი ხარისხის იმპერიეული წოდება სულთნის ცოლებისთვის.
ვადა
სიტყვა haseki (خسكي-خاصکي-خاسكي) მომდინარეობს არაბულიდან და ნიშნავს „ატრიბუტი რაღაც ექსკლუზიურად“.
სულთანი (سلطان) ეს სიტყვა არაბული წარმოშობისაა, რაც ნიშნავს, „ორგანოს“ ან „სამფლობელოს“. მე-16 საუკუნის დასაწყისიდან, ამ სათაურს ატარებენ.
ცნობილი ჰასეკი სულთნები
ჰასეკი ჰიურემ სულთანი (1502/04 - 1558) — ჰიურემი, პირველი ჰასეკი სულთანი, სულეიმან I-ის მეუღლე. იგი იყო პირველი ჰასეკი, პირველი მონა, რომელმაც 1-ზე მეტი შვილი გაუჩინა სულთანს, რადგან ეს მაშინ არ შეიძლებოდა. იგი იყო პირველი მონა, რომელიც სულთანმა ცოლად შეირთო და წესი დაარღვია. ჰიურემს 5 შვილი ეყოლა: შეჰზადე მეჰმედი, მიჰრიმაჰ სულთანი, სელიმ II, შეჰზადე ბაიაზიდი, შეჰზადე ჯიჰანგირი. მისი შვილი — სელიმი ტახტის მფლობელი გახდა მაგრამ ჰიურემი ამას ვერ მოესწრო და ვერ მიიღო ვალიდეს ტიტული.
ჰასეკი აფიფე ნურბანუ ვალიდე სულთანი (1524 - 1583) — ნურბანუ, სელიმ II-ს მეუღლე. მისმა მეუღლემაც მამას მიბაძა და ნურბანუ ცოლად შეირთო, მანაც 1-ზე მეტი შვილი გააჩინა. მას და სელიმს ეყოლათ 4 შვილი: ესმაჰან სულთანი, გევერჰან სულთანი, შაჰ სულთანი, მურად III. მურადის მმართველობისას იყო ვალიდე სულთანი.
ჰასეკი მაჰფეიქერ ქიოსემ ვალიდე სულთანი (1590 - 1651) — ქიოსემი, აჰმედ I-ის მეუღლე. მანაც წინამორბედი სულთნების მსგავსად შეირთო ცოლად ქიოსემი და ეყოლათ 9 შვილი: შეჰზადე მეჰმედი, აიშე სულთანი, ფატმა სულთანი, გევერჰან სულთანი, ჰანზადე სულთანი, მურად IV, შეჰზადე ქასიმი, შეჰზადე სულეიმანი, იბრაჰიმ I. მურადის, იბრაჰიმის და ასევე მისი შვილიშვილის — მეჰმედ IV-ს მმართველობის დროს იყო ვალიდე სულთანი.
სქოლიო
კატეგორია:დედოფლები კატეგორია:ოსმალეთის სულთნების მეუღლეები
სლობოზია-მარე
სლობოზია-მარე (Slobozia Mare) — სოფელი მოლდოვაში, კაჰულის რაიონში. მდებარეობს ზღვის დონიდან 15 მეტრზე. 2004 წლის მონაცემებით, მოსახლეობა 345 ადამიანს შეადგენდა.
ადელსდორფი
ადელსდორფი (Adelsdorf) — კომუნა გერმანიაში, ბავარიის მიწაზე.
ექვემდებარება შუა ფრანკონიის ადმინისტრაციულ ოლქს. შედის ერლანგენ-ჰეხშტადტის რაიონის შემადგენლობაში. მოსახლეობა შეადგენს 7190 ადამიანს (2010 წლის 31 დეკემბრის აღწერის მონაცემებით). იკავებს 31,67 კმ² ფართობს. ოფიციალური კოდი — 09 5 72 111.
სქოლიო
კატეგორია:ბავარიის ქალაქები
თალიშები
თალიშები — კავკასიის ერთ-ერთი უძველესი ერი. ცვოვრობენ აზერბაიჯანის სამხრეთსა და ირანის ჩრდილოეთ ნაწილში.
ისტორია
თალიშები სამხრეთ კავკასიის და აზერბაიჯანის უკიდურეს სამხრეთაღმოსავლეთში მცხოვრები ძირძველი ეთნოსია. თალიშები აზერბაიჯანის მოსაზღვრე ირანშიც ცხოვრობენ. ბოლო შეფასებითი მონაცემებით, ირანში თალიშების რაოდენობას 100 ათას კაცს ანგარიშობენ. რაც შეეხება აზერბაიჯანში თალიშების ეთნოდემოგრაფიულ მონაცემებს, აქ დიდი გაურკვევლობაა. საბჭოთა პერიოდში, 1959, 1970, 1979 წლების მოსახლეობის აღწერებში თალიშები, როგორც დამოუკიდებელი ეთნიკური ერთეული, საერთოდ არ აღრიცხეს. ისინი აზერბაიჯანელებს მიაკუთვნეს. 1989 წელს ოფიციალური სტატისტიკური მონაცემებით, თალიშების რაოდენობა 21,2 ათასი იყო, 1999 წელს კი 67,8 ათასი.
თვითსახელწოდება
აღსანიშნავია, რომ თალიშების თვითსახელწოდებაა თოლიშ. თალიშები ინდოევროპულ ენათა ოჯახის დასავლურ-ირანული ჯგუფის ჩრდილო-დასავლური ქვეჯგუფის თალიშურ ენაზე ლაპარაკობენ. დამწერლობა ლათინური გრაფიკით 1928 წელს შეიქმნა. რამდენიმე წლის განმავლობაში თალიშურ ენაზე გამოიცემოდა 19 ბეჭდვითი გამოცემა. ჯერ კიდევ 1930-იანი წლების ბოლოს თალიშურ ენაზე ყველა გამოცემა შეწყდა. უკანასკნელი წლების განმავლობაში თალიშურ ენაზე წიგნებისა და გაზეთების გამოცემა განახლდა. უნდა აღინიშნოს, რომ სოფლებში, სადაც ეთნიკური თალიშები ცხოვრობენ, შემოიღეს თალიშური ენის სწავლება. ყველა თალიში ორენოვანია. თალიშები თალიშურ ენასთან ერთად აზერბაიჯანულ ენასაც თანაბრად ფლობენ.
მეურნეობა
თალიშების მეურნეობის ერთ-ერთი ძირითადი დარგი მიწათმოქმედება იყო. ასევე მისდევდნენ მესაქონლეობას, მეფუტკრეობას და მეთევზეობასაც. თალიშებს ასევე დიდი ხნის განმავლობაში, ჰქონდათ გამოყვანილი ბრინჯის ორმოცდაათადე სახეობაც. სწორედ აქედან გამომდინარე, საკვებში პირველი ადგილი მთლიანად ბრინჯის კერძებს ეკავა. სახვნელ მიწათმოქმედებას (პურეული კულტურების მოყვანას) წამყვანი ადგილი მხოლოდ მთასა და მთისწინეთში ეკავა. ბახჩეული და ბოსტნეული კულტურები დაბლობში მოყავდათ. თალიშთა ქვეყანაში 26 ჯიშის ნესვი და ათი ჯიშის საზამთრო იყო გავრცელებული. ბრინჯის მაღალი მოსავლის მისაღებად, თალიშები მიწას ექვსჯერ ამუშავებდნენ, თანაც ექვსივე შემთხვევაში სხვადასხვა, შესაბამისი იარაღით. მოსახლეობის სამეურნეო ყოფაში მნიშვნელოვანი ადგილი ეკავა მეაბრეშუმეობას, მევენახეობას. მეცნიერებს თალიშების სამეურნეო ყოფის შესწავლამ შემდეგი დასკვნის გამოტანის საშუალება მისცა XIX საუკუნესა და XX საუკუნის დასაწყისში თალიშები მაღალი სამიწათმოქმედო კულტურის მატარებელნი იყვნენ არა მხოლოდ თავიანთი განსახლების არეალში, არამედ მთელ აზერბაიჯანში. სამიწათმოქმედო მეურნეობაში თალიშები გამოიყენებდნენ თვითმყოფად და ტრადიციულ ხელის იარაღსა და სახვნელებს.
თალიშებს ჰქონდათ მდიდარი და თავისებური კვების კულტურა. თალიშების ძირითადი საჭმელი იყო მოხარშული ბრინჯი, რომელსაც ფლოს უწოდებდნენ. თალიშებს ფლავის 20-მდე სახეობა ჰქონდათ, რომლებიც შესაკაზმავი საშუალებებით განსხვავდებოდნენ. იცოდნენ ფლავი მოხარშული ხორცით, ქათმით, იხვით, ქიშმიშით, გოგრით, ოსპით, რძით და ა. შ. ძალიან უყვარდათ ფქვილისაგან გამომცხვარი ტკბილეულობა. ყოველდღე მიირთმევდნენ რძის პროდუქტებს, სხვადასხვაგვარ მწვანილეულს. არ სვამდნენ სპირტიან სასმელებს. რადგანაც თალიშებში ძალიან განვითარებული იყო მეფუტკრეობა, მათი კვების რაციონში დიდი ადგილი თაფლს ეკავა.
ლიტერატურა
კატეგორია:კავკასიის ხალხები
Tangram (ალბომი)
Tangram — ჯგუფ Tangerine Dream-ის 1980 წლის სტუდიური ალბომი. იგი არის ჯგუფის რიგით მეხუთე ყველაზე გაყიდვადი ალბომი. ბრიტანულ საუკეთესო 40-ეულში მან #36 ადგილი დაიკავა და ჩარტში 5 კვირის განმავლობაში იმყოფებოდა.
სქოლიო
კატეგორია:1980 წლის ალბომები კატეგორია:Tangerine Dream-ის ალბომები კატეგორია:Virgin Records-ის ალბომები
მოაბური ენა
ლიტერატურა
კატეგორია:სემიტური ენები
სპიკოასა
სპიკოასა (Spicoasa) — სოფელი მოლდოვაში, კაჰულის რაიონში. მდებარეობს ზღვის დონიდან 190 მეტრზე. 2004 წლის მონაცემებით, მოსახლეობა 252 ადამიანს შეადგენდა.
რესურსები ინტერნეტში
კატეგორია:კაჰულის რაიონის სოფლები
ჩიმიჩაგუა
ჩიმიჩაგუა (Chimichagua) — ქალაქი და მუნიციპალიტეტი კოლუმბიაში, სესარის დეპარტამენტში.
რესურსები ინტერნეტში
კატეგორია:სესარის დეპარტამენტის მუნიციპალიტეტები და ქალაქები
Cock and ball torture
მინი|2011 წელს დორ ალის ბაზრობაზე ბილწი მოწყობილობების ასორტიმენტი Cock and ball torture — სექსუალური აქტივობა, რომელიც გულისხმობს ტკივილის მიყენებას მამაკაცის პენისზე. დაკავშირებულია ისეთ პირდაპირ მტკივნეულ საქმიანობასთან, როგორიცაა გენიტალიების პირსინგი, ცვილთან თამაში, გენიტალიების ტყაპუნი, გაჭყლეტვა, კვერცხების მოწვა, სასქესო გამათრახება, ურეთრალური თამაში, ღიტინით წამება, ეროტიკული ელექტროსტიმულაცია, დაჩოქება ან წიხლების რტყმა. ამგვარი საქმიანობის მიმღებმა შეიძლება მიიღოს ფიზიკური სიამოვნება მაზოხიზმის საშუალებით, ან ემოციური სიამოვნება ეროტიკული დამცირების გზით, ან იმის ცოდნით, რომ თამაში სასიამოვნოა სადისტური დომინანტისთვის. ამ მოქმედების მრავალი აქტივობა საფრთხეს უქმნის ადამიანის ჯანმრთელობას.
სქოლიო
კატეგორია:პარაფილიები კატეგორია:სექსუალური აქტივობის ფორმები
ჯიმშერ ანთელავა
ჯიმშერ (ჯიმი) ნიკოლოზის ძე ანთელავა (დ. 3 ივნისი, 1928, თბილისი — გ. 5 დეკემბერი, 1987, იქვე) — ქართველი ოფთალმოლოგი, საქართველოს მეცნიერების დამსახურებული მოღვაწე, პროფესორი.
ბიოიგრაფია
დაამთავრა თბილისის სახელმწიფო სამედიცინო ინსტიტუტი, ხოლო ასპირანტურის კურსი მოსკოვის პირველ სამედიცინო ინსტიტუტში გაიარა, სადაც დაიცვა საკანდიდატო დისერტაცია და იქვე დარჩა სამუშაოდ. 1958 წელს დაბრუნდა თბილისში, დაიცვა სადოქტორო დისერტაცია. 1972 წლიდან სათავეში ცაუდგა ექიმთა დახელოვნების ინსტიტუტის თვალის სნეულებათა კათედრას. მისი ინიციატივით აშენდა ახალი რესპუბლიკური თვალის სნეულებათა საავადმყოფო, რომლის ბაზაზე შეიქმნა რესპუბლიკის ოფთალმოლოგიური ცენტრი ორთაჭალაში.
ჯიმშერ ანთელავას კალამს ეკუთვნის 100-მდე სამეცნიერო ნაშრომი ოფთალმოლოგიის საკითხებზე, მათ შორის 3 ფუნდამენტური მონოგრაფიული გამოკვლევაა.
დაკრძალულია მწერალთა და საზოგადო მოღვაწეთა დიდუბის პანთეონში.
ლიტერატურა
კატეგორია:ქართველი ოფთალმოლოგები კატეგორია:დაბადებული  3 ივნისი კატეგორია:დაბადებული 1928 კატეგორია:გარდაცვლილი 5 დეკემბერი კატეგორია:გარდაცვლილი 1987 კატეგორია:დიდუბის პანთეონში დაკრძალულები
სვირი (ღვინო)
სვირი — ქართული ღვინო და ადგილწარმოშობის დასახელება.
ღვინო
სვიის ღვინო ეწოდება ადგილწარმოშობის ზონა სვირში მოწეული სამი ჯიშის ცოლიკოურის, კრახუნას და ციცქასგან დაყენებულ ღვინოს. დგება მაღალმჟავიანი, ხალისიანი, ციტრუსისა და ყვითელი ხილის არომატებით მდიდარი თეთრი ღვინო. ტრადიციულად, ცნობილი იყო სვირის კრახუნა, რომელშიც ასევე ურევდნენ ოცხანურ საფერეს.
ადგილწარმოშობის ზონა
სვირის ზონა მდებარეობს იმერეთში, მდინარე ყვირილას მარცხენა სანაპირო ზოლში, შუა იმერეთის სამხრეთი მთისწინეთის ჩრდილოეთ დაქანებაზე, სოფელ სვირის მიმდებარე ტერიტორიაზე. მოიცავს სოფლებს პირველი სვირი, მეორე სვირი და როდინაული. სვირის ზონა მოიცავს 2700 ჰექტარ ტერიტორიას. მოდის ციცქა, ცოლიკოური, კრახუნა და ოცხანური საფერე.
მიეკუთვნება ზღვის ნოტიო სუბტროპიკული კლიმატის ოლქს და ხასიათდება რბილი, თბილი ზამთრით და ცხელი ზაფხულით. მზის ნათების წლიური ხანგრძლივობა 2100 საათია, ჰაერის საშუალო წლიური ტემპერატურაა 14º, ნალექების წლიური ჯამია 1500 მმ. ძირითადად გაბატონებულია დასავლეთის და აღმოსავლეთის ქარები. გავრცელებულია ნეშომპალა-კარბონატული, ყომრალი და თიხნარი ნიადაგები.
რესურსები ინტერნეტში
კატეგორია:ქართული ღვინო კატეგორია:ადგილწარმოშობის დასახელების ღვინოები საქართველოში
Microsoft Lumia
200პქ|მარჯვნივ|მინი|Microsoft Lumia-ს ლოგო
Microsoft Lumia (ადრე  Nokia Lumia) — სმარტფონებისა და ტაბლეტური კომპიუტერების ხაზი, რომელსაც ამჟამად Microsoft Mobile აწარმოებს, მანამდე კი კომპანია Nokia აწარმოებდა. 2011 წელს წარმოდგენილი ხაზი ნოკიასა და მაიკროსოფტის დიდი ხნის თანამშრომლობის შედეგია, ვინაიდან ლუმიას სმარტფონები Windows Phone-ის საოპერაციო სისტემას იყენებს და მიზნად ისახავს კონკურენციის გაწევას iPhone-ისათვის და Android-ისა და BlackBerry-ის საოპერაციოს სისტემებზე მომუშავე მოწყობილობებისათვის. სახელი „Lumia“ მომდინარეობს ფინური ენიდან და სიტყვა „lumi“-ის მრავლობითი ფორმაა, რაც „თოვლს“ ნიშნავს.
2013 წლის 3 სექტემბერს, Microsoft-მა გაავრცელა განცხადება, რომ ნოკიას მობილური მოწყობილობების ბიზნესს ყიდულობდა, რის შემდეგაც, საბოლოო შეთანხმება ორ კომპანიას შორის 2014 წლის 25 აპრილს დასრულდა. შედეგად, ლუმიას ხაზს ამჟამად Microsoft Mobile ეწოდება. Microsoft-ის მფლობელობის ქვეშ, ბრენდი „Nokia“ კვლავ იქნება გამოყენებული. 2013 წლის ოქტომბერში, ნოკიამ ლუმიას ბრენდი განავრცო ტაბლეტებზეც, როდესაც Windows RT-ზე მომუშავე პლანშეტი წარმოადგინა.
ისტორია
1998-2012 წლებში, ნოკია მობილური ტელეფონების უდიდესი გამყიდველი იყო მთელ მსოფლიოში, რაც ასევე მოიცავდა Symbian-ის პლატფორმაზე მომუშავე სმარტფონებს. თუმცა, ბოლო წლებში ნოკიას საბაზრო წილი დაეცა, რადგან იზრდებოდა მოთხოვნილება სხვა მწარმოებლების სენსორულეკრანიან სმარტფონებზე, რომელთა შორისაც იყო Apple-ის iPhone და Android-ზე დაფუძნებული პროდუქტები. 2010 წელს, საბაზრო წილი 28%-ით დაეცა, 2012 წლის აპრილში კი Samsung Electronics-მა (Android-ის ყველაზე დიდი მომხმარებელი) საბოლოოდ ჩამოართვა ნოკიას მობილური ტელეფონების უმსხვილესი გამყიდველის სტატუსი მსოფლიოში. ნოკიას მთავარმა აღმასრულებელმა დირექტორმა (CEO) სტივენ ელოპმა უარყო იდეა, რომ Android მოწყობილობების წარმოებაზე გადასულიყვნენ, რადგან მას მიაჩნდა, რომ თავისი Android მოწყობილობებით კომპანია ვერ შესძლებდა მომხმარებლებისთვის სხვა მწარმოებლებისგან განსხვავებული პროდუქტი შეეთავაზებინა. თავის მოგონებებში ელოპი კომპანიას აღწერს, როგორც „დამწვარი პლატფორმის“ გამომყენებელს, „ეკოსისტემების ომს“ iOS-სა და Android-ს შორის ნოკიას საერთო ბრძოლის ნაწილად მიიჩნევს და ამტკიცებს, რომ კომპანიას საოპერაციოს სისტემის მხრივ მნიშვნელოვანი ცვლილებების ესაჭიროება.
2011 წლის თებერვალში, სტივენ ელოპმა და Microsoft-ის მთავარმა აღმასრულებელმა დირექტორმა სტივ ბალმერმა ერთობლივად განაცხადეს ნოკიასა და Microsoft-ს შორის მსხვილი ბიზნეს-პარტნიორობის წამოწყების შესახებ, რაც იმას ნიშნავდა, რომ მომავალ სმარტფონებზე ნოკია ძირითად პლატფორმად Windows Phone-ს გამოიყენებდა, რაც ჩაანაცვლებდა როგორც Symbian-ს, ისე MeeGo-ს. შეთანხმება ასევე მოიცავდა ნოკიას მოწყობილობებზე საძიებოს სისტემად Bing-ის ინტეგრაციას, Microsoft-ის რუკების სერვისში კი Nokia Maps-ის (Here) ინტეგრაციას. ამ განცხადებამდე, ნოკია MeeGo-ს თავისი სამომავლო გეგმების ნაწილად მიიჩნევდა, თუმცა კომპანიამ ამის შემდეგ ისიც განაცხადა, რომ 2011 წელს MeeGo-ზე მომუშავე ერთ მოწყობილობას მაინც გამოუშვებდა.
2011 წლის 26 ოქტომბერს, ნოკიას მსოფლიო კონფერენციაზე კომპანიამ საზეიმოდ წარადგინა Windows Phone 7-ზე მომუშავე თავისი პირველი მოწყობილობები — საშუალო რანგის Lumia 710 და მაღალი დონის Lumia 800. ამერიკული სატელეკომუნიკაციო ოპერატორის, AT&T-ს მხრიდან LTE ფუნქციით აღჭურვილ მოწყობილობებზე მზარდი მოთხოვნებით მოტივირებულმა ნოკიამ სასწრაფოდ შეიმუშავა Lumia 900, რომელიც 2012 Consumer Electronics Show-ზე წარმოადგინა. Lumia 900-ს ამერიკული ოპერატორი მძლავრ რეკლამირებას უწევდა, როგორც ფლაგმან მოწყობილობას, მაგრამ მისი წარმატება ჩაახშო პროგრამული უზრუნველყოფის ხარვეზმა, რომელიც მოწყობილობას პრობლემებს უქმნიდა მობილურ ინტერნეტთან წვდომაში, რამაც AT&T იძულებული გახადა კრედიტები მიეცა მათთვის, ვისაც Lumia 900 უკვე შეძენილი ჰქონდა. გამოსვლის დროსიათვის, 2012 წლის აპრილში, Lumia 900 Amazon.com-ზე გაყიდვების ლიდერი იყო, თუმცა ონლაინ-გაყიდვები მაისში უკვე დაეცა. მიუხედავად იმისა, რომ დამატებითი დეტალებს არ ამხელდა, ნოკიას წარმომადგენლობა იტყობინებოდა, რომ კომპანია „მოხარული იყო მომხმარებელთა რეაქციით, ასევე AT&T-ს მხირდან გამოჩენილი მხარდაჭერით“, AT&T's mobility-ს ხელმძღვანელი რალფ დე ლა ვეგა კი იტყობინებოდა, რომ Lumia 900-მა „მოლოდინს გადააჭარბა“.
2012 წლის დასაწყისში, ნოკიამ გამოუშვა Lumia 610 — საწყისი დონის მოწყობილობა, რომლის უპირატესობაც იყო დაბალი სისტემური მოთხოვნილებები, რასაც Windows Phone 7-ის განახლება „Tango“ უზრუნველყოფდა. ამ მოდელით განზრახული იყო ისეთ მზარდ ბაზრებზე დამკვიდრება, როგორიც იყო ჩინეთი.
2012 წლის სექტემბრის ბოლოს, ნოკიამ წარმოადგინა Lumia 820 და Lumia 920 — პირველი ორი მოწყობილობა, რომლებიც Windows Phone-ის პლატფორმის მეორე თაობაზე, Windows Phone 8-ზე მუშაობდა. ორივე მათგანს გააჩნდა NFC, Lumia 820-ს ჰქონდა microSD card slot-ის მხარდაჭერა და უკაბელოდ დამუხტვის პანელი. უკაბელოდ დამუხტვის შესაძლებლობა ჰქონდა Lumia 920-საც, რომელსაც ასევე გააჩნდა „PureView“ ტექნოლოგიითა და სურათის ოპტიკური სტაბილიზაციის შესაძლებლობით აღჭურვილი კამერა. თუმცა, ნოკია კრიტიკის ქარცეცხლში გაეხვა მას შემდეგ, რაც გამოაშკარავდა, რომ ცერემონიალზე წარმოდგენილი ვიდეო სურათის ოპტიკური სტაბილიზაციის ტექნოლოგიის შესახებ, პროფესიონალური კამერით იყო გადაღებული. მიუხედავად ამისა, Lumia 920-მა კომპანიას კომერციული წარმატება მოუტანა.
2013 წელს, ნოკიამ ასევე გამოუშვა Lumia 925 — 920-ის შესწორებული ვერსია უფრო თხელი, ალუმინით გაწყობილი კოპრუსით. ამავე წელს გამოვიდა Lumia 1020, რომელიც გამოირჩევა 41 მეგაპიქსელიანი კამერით, რომელიც დაფუძნებულია Symbian-ზე მომუშავე Nokia 808 PureView-ის ტექნოლოგიაზე.
მიუხედავად იმისა, რომ ლუმიას გაყიდვებმა იგივე პერიოდში გადააჭარბა BlackBerry-ს გაყიდვებს, ნოკია მაინც განიცდის 115 მლნ ევროს ოდენობის საოპერაციო დანაკარგებს და შემოსავლების 24%-ით შემცირებას; შემოსავლებმა 2013 წლის მეორე კვარტალში 5,7 მილიარდი ევრო შეადგინა. გასული ცხრა კვარტლის მანძილზე, ნოკიამ 4,1 მლრდ ევრო დაკარგა.
2013 წლის 3 სექტემბერს, Microsoft-მა გაახმოვანა საკუთარი განზრახვა 7 მლრდ აშშ დოლარად ნოკიას მობილური ტელეფონების ბიზნესის შესყიდვის შესახებ (მოიცავდა ლუმიასა და აშას ბრენდებს). სტივენ ელოპი ნოკიას აღმასრულებელი დირექტორის პოსტიდან გადადგა და ხელახლა შეუერთდა Microsoft-ს, ხელშეკრულების თანახმად ის ამავე ქვედანაყოფის მეთაურად დაინიშნა. ხელშეკრულების საფუძველზე Microsoft-ს სახელი „Nokia“-ს გამოყენება ათი წლის მანძილზე შეუძლია. 2013 წლის 19 ნოემბერს, ნოკიას ინვესტორებმა ტელეფონების ქვედანაყოფის Microsoft-ისთვის გადაცემა დაამტკიცეს.
2013 წლის 22 ოქტომბერს, ნოკიამ ბრენდი ლუმია განავრცო ტაბლეტურ კომპიუტერზე, რომელსაც Lumia 2520 უწოდა და რომელიც Microsoft-ის Windows RT საოპერაციო სისტემაზე მუშაობს. იგი პირველი ტაბლეტია ნოკიას Nokia Internet tablet სერიის შემდეგ. Nokia Lumia 2520 აშშ-ში ხელმისაწვდომი გახდა ამავე წლის 22 ნოემბერს. 2013 წელს ნოკიამ ასევე წარმოადგინა სამი ახალი ლუმია — Nokia Lumia 1520, Nokia Lumia 1320 და პოპულარული Lumia 520-ის განახლებული ვერსია Nokia Lumia 525.
მოწყობილობების სია
მინიატიურა|Nokia Lumia 620 მინიატიურა|Nokia Lumia 925
გაყიდვები
Nokia Lumia-ს კვარტალური გლობალური გაყიდვები (მილიონებში):
სქოლიო
კატეგორია:Nokia კატეგორია:Windows Phone კატეგორია:სმარტფონები კატეგორია:Microsoft კატეგორია:Nokia-ს მობილური ტელეფონები
მეღრის რაიონი
მეღრის რაიონი (Մեղրու_շրջան) — ადმინისტრაციულ-ტერიტორიული ერთეული სომხეთის სსრ-ისა და სომხეთის შემადგენლობაში, არსებობდა 1930—1995 წლებში. ცენტრი — მეღრი.
ისტორია
რაიონი შეიქმნა 1930 წელს. 1995 წელს სომხეთში ახალი ადმინისტრაციულ-ტერიტორიული დაყოფის შემოღების შემდეგ რაიონი გაუქმდა.
გეოგრაფია
1948 წლის 1 იანვარს, რაიონის ტერიტორიის ფართობი  664კმ²-ს შეადგენდა.
ადმინისტრაციული დაყოფა
1948 წელს, რაიონში შედიოდა 13 სასოფლო საბჭო: ალდარინის, ვაღრავარის, ვანქსის, ვარდანაძორის, კარჩევანის, კურისის, ლერვაზის, ლიჩკის, მაღრინის, ნორ-არევიქის, ნიუვადინის, ტაშტუნის, შვანიძორის.
სქოლიო
კატეგორია:სომხეთის სსრ-ის რაიონები
ადელსრიდი
ადელსრიდი (Adelsried) — კომუნა გერმანიაში, ბავარიის მიწაზე.
ექვემდებარება შვაბიის ადმინისტრაციულ ოლქს. შედის აუგსბურგის რაიონის შემადგენლობაში. მოსახლეობა შეადგენს 2232 ადამიანს (2010 წლის 31 დეკემბრის აღწერის მონაცემებით). იკავებს 9,7 კმ² ფართობს. ოფიციალური კოდი — 09 7 72 111.
სქოლიო
კატეგორია:ბავარიის ქალაქები
ჩირიგუანა
ჩირიგუანა (Chiriguaná) — ქალაქი და მუნიციპალიტეტი კოლუმბიაში, სესარის დეპარტამენტში.
2005 წლის მონაცემებით, მოსახლეობა 21 494 ადამიანს შეადგენდა. ფართობი 1 131.59 კმ²-ია.
რესურსები ინტერნეტში
კატეგორია:სესარის დეპარტამენტის მუნიციპალიტეტები და ქალაქები
ბერუაშვილი
საკუთარი სახელი ბერუაშვილი შეიძლება აღნიშნავდეს ერთ-ერთ შემდეგ პიროვნებათაგანს:
აფხაიძე
საკუთარი სახელი აფხაიძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
სეტუკი
სეტუკი (Sătuc) — სოფელი მოლდოვაში, კაჰულის რაიონში. მდებარეობს ზღვის დონიდან 90 მეტრზე. 2004 წლის მონაცემებით, მოსახლეობა 111 ადამიანს შეადგენდა.
რესურსები ინტერნეტში
კატეგორია:კაჰულის რაიონის სოფლები